o
Kun päästät Pyhän Hengen sisääsi ja sanot: "Jumala, anna minulle voimaa
tehdä tämä" niin saat voimat voittaa huonon tapasi ja ajatella toisin.
Kiitos että liityit seuraani tänään.
Uskon ohjelmastani olevan sinulle paljon hyötyä. Monia ihmisiä vaivaa
päivittäin se, mitä minä kutsun "haisevaksi ajatteluksi".
Mutta haluan sinun tietävän, että jos päässäsi myllertää, voit voittaa
sen ja oppia nauttimaan Jeesuksen sinulle lunastamasta elämästä.
Miksi mieli on niin tärkeä? Miksi kutsumme sitä taistelutantereeksi?
Meillä on vihollinen, paholainen, ja se haluaa iskeä ajatuksiimme.
Saatana on valehtelija ja kaikkien valheiden isä, Suuri Petturi.
Jos se saa meidät uskomaan, että jokin ei ole totta,
niin vaikkei se olisikaan, siitä tulee totta meille.
Jumalan Sana on totta. Jeesus sanoi: "Minä olen tie, totuus ja elämä."
Opiskellessamme Sanaa alamme oppia erottamaan sen, mikä on totta, siitä
mitä on päässämme ja minkä vihollinen on paljolti sinne laittanut.
Tänään tästä mielen taistelukentästä on kanssani keskustelemassa
terapeutti, kirjailija ja puhuja, tohtori Linda Mintle.
Tri Linda Mintle toimii kliinisenä sosiaalityöntekijänä.
Hän on harjoittanut Raamattuun pohjautuvaa kliinistä psykologiaa yli
20 vuotta erikoistuen avioliitto- ja perheterapiaan sekä syömishäiriöihin.
Hän on arvostettu luennoitsija Staley Collegessa sekä Itä-Virginian
lääkintäkoulun kliinisen lastentautiopin apulaisprofessori.
Tri Linda on kirjoittanut 13 kirjaa ja yli 70 lehtiartikkelia.
Mintlen perhe asuu Virginiassa.
Linda, olet psykologi ja Sinua kutsutaan tri Mintleksi,
mistä ihmiset varmasti huomauttelevat!
Totta!
Olen kuitenkin varma, että käsittelet kaikenlaisia ongelmia
mitä ihmisten mielessä on. Kertoisitko tästä lisää?
Monet psykologian teoriat pohjautuvat ajatteluun, ja
yksi eniten käytty teoria on, että meillä kaikilla on
uskomuksia ja oletuksia, ja niistä syntyy automaattiset ajatuksemme.
Nuo ajatukset vaikuttavat tunteisiimme, ja ne taas vaikuttavat
käytökseemme, mikä taas vaikuttaa siihen miten koemme asiat,
ja se taas vaikuttaa ajatuksiimme. Näin ollen ajatukset ovat se kohta,
mihin voimme puuttua, sillä tunnetta on hankala muuttaa.
Käytöstä pystyy muuttamaan ja siihen pystyy ilman ajatuksia.
Mutta jos muutat uskomuksesi ja ajatuksesi,
se muuttaa nuo kaikki, ja myös sen millainen sinä olet.
Suuri osa ihmisten terapioista on ajatusten tarkastelua sekä
niiden järjestelemistä, muuttamista tai ymmärtämistä.
Todella iso juttu nykyään on positiivinen psykologia,
joka keskittyy ihmisten vahvuuksiin heikkouksien ja ongelmien sijaan.
Eikö ole mielenkiintoista, miten ihmiset ovat opiskelleet vuosia
selvittääkseen mitä Jumala sanoi ajat sitten.
Erityisesti masennuksen kohdalla. Raamatussa jo neuvotaan
"panemaan juhlapäähineen tuhkan sijaan, iloöljyä murheen sijaan".
Ja nyt psykologia tulee esiin ja sanoo:
"Hei, jos alat puhua positiivisesti, sinusta alkaa tuntua paremmalta."
Ja minä ajattelen: "Joo-o, niinhän Raamatussa sanottiin."
Kuningas Daavid sanoi sen hienosti Psalmissa 27:13:
"Mutta minä totisesti uskon näkeväni Herran hyvyyden elävien maassa."
Kyse on vain positiivisuudesta,
siitä että odottaa tapahtuvan hyvää pahan sijaan.
Minusta ihmiset ajattelevat, etteivät voi mitään ajatuksilleen.
Se on luultavasti yksi suurimmista saatanan valheista.
Se, että saa ihmiset ajattelemaan:
"Ei voi mitään, en voi ajatuksilleni mitään..."
Mutta tosiasia on, että voit itse valita mitä ajattelet.
Voit nujertaa väärät ajatukset ja päättää ajatella sinua hyödyttäviä
ajatuksia. Oletko lääkärinä tästä samaa mieltä?
Ehdottomasti. Itse asiassa vertaan sitä mielelläni roskapostiin.
Kaikki sähköpostini tulevat tietokoneeni sähköpostilaatikkoon.
Sinne tulee hyviä ja huonoja viestejä, kaikenlaista.
Valitsen itse mitkä niistä klikkaan auki.
Ajatuksemme ovat vähän samanlaisia.
Monenlaiset ajatukset vilahtavat ohi, mutta
vain sillä on merkitystä mitkä niistä klikkaat auki.
Negatiivista ajatuksia ei tarvitse klikata
- voit klikata jotain positiivista. Kyse on valinnasta.
Minun tulee mieleeni, että heti kun huomaan roskapostin koneellani,
minä poistan sen. Paljolti se, mitä vihollinen yrittää laittaa mieliimme,
on roskaa. Pitää vain todeta: "Pois. En aio edes miettiä sitä tai
avata sitä. Nämä on jo nähty, en tuhlaa aikaani." Ainakin minulle,
ja uskon että muillekin, tämän ajatuksen oppiminen on todella...
"Eikö minun oikeasti tarvitse miettiä mitä päähäni pälkähtää?
Voinko valita ajatukseni, ja se pitäisi tehdä tarkasti?"
Jos aamulla ensimmäinen ajatukseni olisi: "Olen masentunut",
olisin varmaan koko päivän masentunut, enkä tajuaisi ajatusteni olevan
paholaisen puhetta minulle, ja voisin vastata sille avaamalla suuni ja
puhumalla Jumalan sanaa sen sijaan, että uskoisin jokaista ajatustani.
Pyydätkö koskaan vastaanotollasi
ihmisiä tekemään positiivisia tunnustuksia?
Ilman muuta, koska sanoissa on voimaa. Me tiedämme sen.
Luin juuri tutkimuksesta, jossa tutkittiin hotellisiivoojia,
naisia, jotka siivoavat eri hotelleja.
Toiselle puolelle ryhmää sanottiin: "Kun teet työsi ja siivoat huoneen,
saat hallituksen määrittelemän määrän liikuntaa ja pysyt terveenä."
Ei muuta. "Tehdessäsi työsi saat juuri oikeaa liikuntaa pysyäksesi kunnossa."
Toiselle ryhmälle ei sanottu mitään. Ja tutkimuksen päättyessä
ryhmä, jolle annettiin tämä positiivinen asia, "saat tarvitsemasi liikunnan",
ryhmissä ei siis muita eroja kuin tämä ajatus,
tämä ryhmä liikkui enemmän, laihtui, heillä oli alhaisempi painoindeksi,
joka on vartalon rasvan mittari, sekä muuta vastaavaa.
Tutkimus selkeästi osoitti, että ajatuksen voimalla,
positiivisilla ajatuksilla on vaikutusta käyttäytymiseen.
Tiedämme, että sillä mielen alueella on todella suuri merkitys käytöksen
muuttamisessa. Mutta sitä pystyy kyllä hallitsemaan.
Sananlaskut 23:7: "Sillä niinkuin hän mielessään laskee,
niin hän menettelee." Se on upeasti sanottu.
Jos ajattelet että jokin on väärin, niin vaikkei se olisikaan,
se vaikuttaa sinuun niinkuin se olisi väärin.
Totta. Juuri tuota asiaa on tutkittu addiktioiden kohdalla ja on todettu,
että jos koko ajan ajattelee himoitsemaansa asiaa,
sitä haluaa yhä enemmän. Jopa ruuan visualisointi...
Jos kamppailet ruoka-ajatusten kanssa, jopa ruuan visualisointi ja
se, että ajattelet miten hyvää se on, miten ihanalta se maistuu, saa sinut
sitten syömään enemmän.
Monet varmaan ajattelevat:
"Et ymmärrä minkälaisessa perheessä minä vartuin
tai miten ihmiset ympärilläni puhuvat.
En halua olla negatiivinen aamulla herätessäni, mutta
ne ajatukset on niinkuin ohjelmoitu minun päähäni."
Mutta tiedätkös, emme ole menneisyytemme uhreja.
Ei meidän tarvitse sanoa: "Näin se on aina ollut ja tulee olemaan."
Jumala antoi meille tahdon. Hän antoi meille valinnan.
Hän neuvoo meitä Sanassaan miten ajatella toisin. Ja Hän jopa kertoo,
mitä ajatella: hyviä ja yleviä asioita.
En koskaan osaa sanoa sitä oikein, sillä opin sen vanhasta
käännöksestä ja lapseni uudesta, joten olen ihan sekaisin!
Aivan! Ja minä vielä kolmannesta versiosta!
Niin! Mutta se kertoo meille, että nämä ovat niitä hyviä asioita.
Vaikka eläisit hyvin kriittisessä ja negatiivisessa perheessä,
voit silti valita toisin ja sanoa: "Tämä on Luojan lahjoittama päivä
ja minä aion iloita ja riemuita siitä."
Pari asiaa tuli mieleeni. Ensinnäkin, aina kun on aloittamassa uutta tapaa,
se on vaikeampaa ja siihen pitää sitoutua. Aivan ilmeisesti,
jos elät todella negatiivisessa ympäristössä, on siinä vähän
enemmän haastetta, mutta Jumala ei koskaan käske meidän tehdä mitään
kuin mihin pystymme. Tuo ajatus auttoi minua paljon pääsemästä eroon
tekosyistä, sillä usein hoemme vain: "Se on liian vaikeaa, liian vaikeaa."
Löysin kohdan Mooseksen 5. kirjan luvusta 30, jossa sanotaan,
ettei se ole liian vaikeaa. Se mitä Jumala käskee sinun tehdä,
ei ole liian vaikeaa, koska Hän antaa Sanansa että pystyt siihen.
Joten kun pohdit Jumalan Sanaa, ei se ole pelkkää hengellistä
harjoitusta mikä pitää tehdä, vaan se todella antaa voimia.
Se antaa sinulle kyvyn tehdä mitä Sana käskee sinun tehdä.
Tuohon syyllistyin ennen itsekin. Yritin pystyä siihen omin voimin.
Yritin muuttaa sitä, ponnistelin sanoen: "Voi ei, taas minä sorrun.
Ajattelen taas negatiivisia asioita. Kritisoin taas jotain."
Ajattelin tekeväni niin, koska en tee tilaa Jumalalle.
En anna itsessäni olevan Pyhän Hengen auttaa minua tekemään sitä,
mitä minun itseni on vaikea tehdä aiempien kokemusteni vuoksi.
Mutta kun päästät Pyhän Hengen sisääsi ja sanot:
"Jumala, auta minua ja anna voimia tähän",
niin saat voimia voittaa huonon tapasi ja alkaa ajatella toisin.
Kun aloin ymmärtää, että ajatteluni on syynä moniin ongelmiini
ja 2. Kor. 10:4-5 tuli minulle hyvin tutuksi: "Me hajotamme maahan järjen
päätelmät ja jokaisen varustuksen, joka nostetaan Jumalan tuntemista
vastaan, ja vangitsemme jokaisen ajatuksen kuuliaiseksi Kristukselle."
Joka ilta olin todella uupunut, sillä minusta tuntui että
olin nujertanut ajatuksia koko päivän.
Lopulta rukoilin: "En pysty tähän.
Yritän vain taistella näitä ajatuksia vastaan päivät pitkät."
Ja miten yksinkertainen Jumalan vastaus onkaan jos vain kuuntelemme.
Hän sanoi: "Ongelmasi on se, että yrität nujertaa väärät ajatukset,
mutta et korvaa niitä positiivisilla. Yritin siis vain poistaa ajatuksia
ja jättää pään tyhjäksi, ja niinpä paholainen antoi minulle uusia.
Silloin aloin ymmärtää, että voisin tehdä valinnan ajatella jotain hyvää.
Itse asiassa tämä positiivisen tunnustuksen voima on ollut erittäin
iso asia minulle. Tiedän sen olevan Jumalan tahto, sillä kukaan ihminen
ei ole sitä minulle opettanut. Jumala vain alkoi sanoa minulle:
"Ei riitä ettei ole negatiivinen, pitää olla positiivinen."
Aiempi hämmennykseni johtui varmaan ajatuksesta: "Jos sanon nämä asiat,
saan jotain tapahtumaan." Eikä se mene niin.
Sinun tulee olla samaa mieltä Jumalan kanssa, ei saada asioita tapahtumaan.
Se vaikuttaa ihmisistä voodoolta, sanot jotain ja se tapahtuu.
Minä sanon: "Ei se sitä ole,
olen vain samaa mieltä Jumalan Sanan kanssa."
Mitkä ovat yleisimpiä pulmakysymyksiä mitä käsittelet?
Yleisin on varmaan avioliitot. Usein vastaanotolleni tulee ihmisiä,
jotka sanovat: "En rakasta puolisoani enää. En tunne häntä kohtaan mitään.
Minä lähden." Selvin avioeron ennusmerkki on tunnetason etäisyys.
Siihen johtava polku on tutkittu, ja siitä on mahdollista palata.
On kiinnostavaa, että paluu noudattaa Raamatun tekstejä,
ja prosessi on nelivaiheinen.
Ensimmäinen vaihe - ja se koskee ajatuksiasi - on että alat arvostella
kumppaniasi ja ajatella kaikkia niitä virheitä joita hän tekee, asioita,
joita hän ei tee oikein, miksi hän tekee sen noin, miksei näin.
Tämä kritiikki alkaa kehittyä tunteeksi.
Ajatuksethan vaikuttavat tunteisiin.
Kriittisyytesi puolisoasi kohtaan muuttaa tunteitasi
halveksunnaksi ja vastenmielisyydeksi,
koska mitä enemmän ajattelet hänen puutteitaan,
kuinka he eivät ole tarpeeksi hyviä, olisi pitänyt naida joku toinen,
silloin alat tuntea väheksyntää.
Tuo väheksyntä johtaa puolustukselliseen ajatteluun,
ja aina kun puolisosi sanoo jotain, puolustaudut.
Taas sinä teet noin.
Aivan. Miksi minun pitää kestää tätä? Pian törmätään kiviseinään,
jolloin olet pystyttänyt muurin ja sanot: "Minulle riittää. En halua
olla missään tekemisissä tuon ihmisen kanssa." Ja tämä on sitä tunnetason
etäisyyttä joka sitten johtaa avioeroon.
Tuo oli todella hyvä esimerkki. Pidän siitä.
Paluu alkaa siitä, että käännytään toista kohti poiskääntymisen sijaan,
rukoillaan yhdessä, sillä on tosi vaikea panna toista pahakseen
jos rukoilee yhdessä. Se on helpoimpia keinoja puuttua tilanteeseen.
Jos vihaatte toisianne ja teidän pitää rukoilla yhdessä, on se tosi vaikeaa.
Rukoillessanne Jumala tekee töitä sydämissänne, alat pehmetä ja sulaa.
Avioliittotutkimukset todistavat juuri sen mitä alussa sanoin.
Jokaista kriitiikkiä kohden pitää olla viisi positiivista kommenttia.
Jos kaikki ajattelisivat: "Joka kerta kun kritisoin,
sanon myös viisi hyvää asiaa." Teemmekö niin?
"Sanoin yhden väärän asian, mutta nyt mietin viisi asiaa, joista
puolisolleni tulee hyvä mieli."
Toinen keino on harjoitus nimeltä "välittämispäivät", jossa mietit:
"Mikä saa minut tuntemaan että puolisoni rakastaa minua?"
Kirjoitat vaikkapa 20 kohdan listan asioista, joista
sinulle tulisi hyvä olo jos puolisosi tekisi niin.
Anna lista puolisollesi. Usein tämä tekee ne asiat, koska he haluavat
saada olosi tuntemaan hyvältä. Eivät he yritä olla ärsyttäviä.
He yrittävät olla hyviä puolisoita, mutteivät aina tiedä miten.
Mistä siis on kyse? Kyse on käytöksen järjestämisestä ajatusten kanssa,
ajatusten muuttamisesta myönteisiksi, vahvuuksiin keskittymisestä.
Koko psykologian kenttä on siirtymässä ns. positiiviseen psykologiaan.
Sehän on Jumalan heiniä!
Sen sijaan että puhuisimme ongelmistamme, sairauksistamme,
voisimme puhua vahvuuksistamme, asioista jotka teemme hyvin.
Uskoakseni Raamatussa se on jo sanottu, että jos alat ajatella
asioita näin, alat myös tuntea ja sitten myös käyttäytyä näin,
ja samalla koko maailmankuvasi muuttuu positiivisemmaksi.
Automaattiset ajatukset syntyvät uskomuksista,
enkä usko ihmisten mietivän: "Mistä tuo ajatus tulee?
Miksi mietin sitä?" Se tulee uskomuksesta, ja
jos ne uskomukset ovat virheellisiä tai perustuvat väärille asioille, niin
nuo ajatukset jatkuvat ja vaikuttavat käytökseen.
Nykyyhteiskunnassa, ja myös työssäni minua huolettaa mm. suuntaus,
jossa sanotaan ettei ole mitään ehdotonta eikä ehdottomia totuuksia,
ja todellisuus on sitä miksi sen teet, mikä on hyväksi sinulle,
ja mikä sinulle toimii, on hyväksi.
Mutta me tiedämme, että jos meillä ei ole Jumalan Sanan totuutta, emmekä
ajattele sen mukaan, emme koskaan löydä sellaista rauhaa, tyytyväisyyttä
ja ylenpalttista elämää mistä Jumala puhuu, koska meillä on oltava jokin
absoluuttinen totuus, johon perustamme ajatuksemme ja uskomuksemme.
Riittää kun katsoo yhteiskuntaa, moraalin alasluisua ja onnettomia
ihmisiä, ihmisiä jotka ovat sairaita, terapiassa, jne., eikä tarvitse olla
nero nähdäkseen, etteivät nämä kertomasi asiat toimi.
Yksi nykyajan suuntauksista on itämaiseen tapaan tyhjentää mieli
ja tavoitella täysin ajatuksetonta tilaa.
Sehän on itse asiassa todella vaarallista.
Niin on, enkä näe sillä juurikaan hyviä vaikutuksia.
Sen sijaan yritän saada ihmisiä rauhoittamaan mieltänsä vähän,
jotta Jumalan läsnäolo voi täyttää ajatuksemme ja
voimme kuulla Jumalan äänen ja ottaa Kristuksen mielen.
Sitä Kristuksen mielen ottaminen on.
Trendi on vaarallinen, sillä emmehän halua täyttää mieliämme tyhjyydellä
ja tehdä siitä paholaisen leikkikenttää, vaan haluamme täyttää
mielemme Kristuksen mielellä, jotta Hän voi tehdä ihmeellisiä tekojaan.
Saatanasta on hienointa löytää passiivinen ihminen, jolla on
passiivinen ja tyhjä mieli, ja joka ei käytä tahtoaan mihinkään.
Jumala vapauttaa meidät antamalla meille vaihtoehtoja: "Minä panen
sinun eteesi elämän ja kuoleman, valitse siis elämä, että sinä ja
sinun jälkeläisesi eläisitte." Itse asiassa, jokainen ajatus alkaa
Jumalalla -- alussa Jumala -- ja Hän opettaa meille mitä pitää tehdä
saadaksemme elämän minkä Hän haluaa meille antaa.
Ajatuksemme ovat tämän kaiken keskus.
Taistelukenttä on juuri siellä.
En osaa edes kuvitella tilannetta, että
sen juuret eivät olisi ajattelun pohjana.
Yksi esimerkki... Jos melkeinpä kuka tahansa meistä haluaisi miettiä,
mistä emme elämässämme pidä, miten jotkut ovat meitä loukanneet,
mikä mielestämme on epäreilua ja epäoikeudenmukaista,
tai miettisimme kaikkia kohtia, mikä särkee tai on loukkaantunut tai muuta,
ei menisi kauaa kun saisimme itsemme tosi pahalle tuulelle, ehkä tosi
vihaiseksi, ja se kaikki alkoi vain tavasta, miten päätit ajatella.
Kipeiden muistojesi ajattelu ei saa sinua palaamaan siihen hetkeen ja
muuttamaan sitä, ei sitä voi muuttaa. Se mitä sinulle tapahtui, tapahtui.
Mutta se tapa millä mietit sitä ja totuuden saaminen siihen muistoon
valheen sijaan... Sillä siinä kohtaa minusta on paholaisen paikka.
Haavoittuneena on niin helppoa uskoa valhe.
Kun itse olin haavoittuneessa tilassa veljeni kuoltua, mieleeni tuli
ensimmäisenä: "Jumalaan ei voi luottaa." Tai "Miehiin ei voi luottaa
kun he jättävät sinut kuolemalla." Ja pysyin siinä uskossa.
Oliko se todella muisto, joka yhdisti ne asiat? Ei.
Veljeni kuolema oli erittäin todellista
ja hän ei ollut tulossa takaisin - mutta yhdistin sen valheen
haavoittumiseni ajankohtaan, ja se muodosti yhteyden.
Kun ymmärsin totuuden, muistokin muuttui hyväksi.
Emme voi muuttaa muistoja,
mutta voimme muuttaa suhtautumistamme ja
olla totuuden mukaisia.
Vihollinen tulee sisääsi aina kun olet loukkaantunut ja haavoittunut,
ja kertoo valheen, joka on helppo uskoa herkän tilasi vuoksi.
Mutta ennenkuin saat totuuden selville...
Eivät miehet ole pettureita, se ei ole totta.
Toisiin miehiin ei voi luottaa, mutta minun mieheeni voin, siksi menin
hänen kanssaan naimisiin, ja vihollinen käytti sitä hyväkseen:
"Varo, hän voi kuolla. Hän voi kuolla koska tahansa ja sinä
menettäisit hänet."
Aivan. Minua itseäni pahoinpideltiin lapsena ja sattui kaikkea muutakin.
Ajattelin: "Mikä minussa on vikana? Olen ihan sekaisin.
Olen varmaan tehnyt jotain väärin, että minulle käy näin."
Ajattelutapani oli ihan väärä, ja
vaikka kuinka kävin kirkossa, yritin olla uskonnollinen,
mikään ei muuttunut elämässäni ennen kuin Jumala opetti
minua ajattelemaan toisella tavalla.
Olin muutaman vuoden töissä Chicagon alueen kouluissa, ja opetin todella
vaikeita lapsia, jotka vain hyppivät seinille. Olin opettajan konsulttina
ja yritin auttaa häntä. Konsultti sanoi: "Katso tätä."
Lapset hyppivät pulpeteilla ja huutelivat hävyttömyyksiä,
ja koko luokka oli kaaoksessa. Sanoin hänelle: "Tehdäänpä testi.
Kävelemme ympäriinsä ja 30 sekunnin välein sanomme jotain positiivista."
Hän katsoo minua ihmeissään: "Mitä?" Vastasin:
"Katso, tuon lapsen käsi on pulpetilla, niinkuin pitääkin.
Tuo lapsi katsoi sinua kaksi sekuntia. Hei, tuo on tavallaan tuolillaan!"
Ja puolen tunnin ajan hoin:
"Vain positiivisia kommentteja, kävellään ympäriinsä."
Kävelimme ja kehuimme lapsia, ja jossain vaiheessa koko luokka alkoi
siirtyä tuoleilleen, oppilaat alkoivat katsoa meitä, ja se oli
osoitus ylistyksen voimasta. Ja mistä minä sen keksin?
Minut kasvatettiin siihen, ylistyksen voimaan omassa elämässäni
mitä Jumala sanoo että meidän tulee tehdä, jopa suhteessa Häneen.
Jumala on niin viisas, eikö totta? Uskomatonta, että Hän tiesi sen!
Niinpä. Mutta se oli voimallista. Yhtäkkiä heidän käytöksensä...
He katsoivat meitä, he istuivat, he puhuivat ja heidän itsetuntonsa nousi.
Ihmiset ovat sellaisia kuin oletat ja uskot heidän olevan.
On ollut, Linda, hienoa kun olet ollut mukana ohjelmassa.
Tiedän, että minulle on vielä pari tehtävää jäljellä, joten lausun
sinulle vain suuret kiitokset, ja odotan saavani sinut
jälleen vieraakseni. Menemme nyt pienelle tauolle, mutta älkää silti
lähtekö minnekään, sillä haluan vielä lopuksi opettaa teille yhden
pikku asian, josta uskon olevan teille paljon apua.
Näiden kokemustesi vuoksi on hienoa, että katsojat miettivät mitä sinun
elämässäsi on tapahtunut ja toteavat: "Hetkinen, jos Jumala voi
tehdä noin Joycelle, voi Hän tehdä niin minullekin."
Luvassa ensi kerralla ohjelmassa "Iloa arkeen".
Kirjoittamani kirjaa "Battlefield of the mind"
on myyty jo yli 2 miljoona kopiota.
Olen niin kiitollinen, että Jumala käyttää tuota kirjaa
muuttaaseen elämiä.
Uskon, että syy miksi kirjaa on myyty niin paljon on se, että
ihmiset tarvitsevat apua oppiakseen ajattelemaan oikein.
Saatana on huijari.
Hän on meidän vihollisemme ja haluaa aina hyökätä ajatuksiimme.
Huijatuksi tullessaan ihminen uskoo valheeseen.
Kun uskoo johonkin mikä ei ole totta, se muuttuukin todeksi.
Joten, petetty mieli luo petetyn elämän.
Ajatellaanpa hetki Eevaa puutarhassa.
Saatana valehteli hänelle ja hän uskoi sen valheen.
Hän sanoi: Jumala ei vaan halua että olisit hänen kaltaisensa
tai, että tietäisit mitä Hän tietää.
Hän tietää, että jos työt tuota hedelmää sinusta tulee Hänen kaltainen.
Hän ei kuunnellut sydäntään, vaan teki järjen päätelmiä.
Tästä johtuvat ongelmat ei tulleet vain hänelle itselleen
vaan kaikille seuraavillekin sukupolville.
Raamattu opettaa meitä, että meidän tulee varoa ettemme tule petetyiksi.
Meidän tulee rukoilla sitä, ettemme tule petetyiksi ja
tutkia Jumalan Sanaa.
Matteus 24:4 sanoo: "Katsokaa ettei kukaan teitä eksytä."
1 kor 3:18 sanoo: "Älköön kukaan pettäkö itseään."
Meidän tulee oppi Jumalan Sanan totuudesta.
Room 12:2 on mielestäni yksi vahvimmista kohdista raamatussa.
Tämä on avain jolla saamme elämämme kuntoon.
Joten, jaan sen kanssanne.
Älkää mukautuko tämän maailmanajan mukaan,
vaan muuttakaa mielenne uudistuksen kautta.
Pysähdytään tähän hetkeksi ja mieti minkä pitäisi elämässäsi muuttua.
Haluaisitko muuttua? Tarvitsetko muutosta avioliittoosi?
Entä raha-asioihisi tai terveyteesi?
Haluaisitko olla onnellinen etkä onneton?
Oletko kokoajan turhautunut ja tarvitsisit rauhaa?
Kaikki muutokset elämässäsi alkavat muuttamalla ajatteluasi.
Älkää mukautuko tämän maailmanajan mukaan vaan muuttakaa mielelle
uudistuksen kautta, tutkiaksenne, mikä on Jumalan tahto,
mikä on hyvää ja otollista ja täydellista.
Tämä tarkoittaa sitä, että jos ajatuksemme on raamatun mukaisia
silloin saamme sen, mitä Jumala on luvannut Sanassaan.
Tarjoamme "Battlefield of the mind" kirjaa yhdessä opiskeluoppaan kanssa.
Ja kaupan päälle vielä 2008 kalenteri.
Uskon että näistä on sinulle hyötyä.
Kerron myös paketista mielen alueeseen liittyvistä materiaaleista.
Kuuluttaja kertoo asiasta lisää.
Rakastamme sinua ja välitämme sinusta.
Jatkamme keskustelua aiheesta John Maxwellin kanssa ja
siitä, kuinka ajatuksemme vaikuttavat asenteisiimme ja hyvin vointiimme.
Näen siis ensi kerralla. Jumala siunatkoon teitä.
"Battlefield of the mind" todella osoittaa, että toivoa on.
Lapsena olin paljon yksin ja koin yksinäisyyden vaikeaksi.
Se oli kuluttavaa ja inhottava, koska en koskaan ollut onnelinen.
"Battlefield of the mind" on mahtavaa opetusta, sillä
jokainen käy näitä asioita läpi. Ja minä sain tästä myös toivoa.
"Battlefield of the mind" on auttanut miljoonia ihmisia kaikkialla.
Tämä opetus voi todella auttaa sinua.
Soita ja tilaa "Battlefield of the mind" sekä opiskeluopas.
Saat samalla 2008 kalenterin kaupan päälle.
Voit myös tilata koko paketin ja saat kalenterin kaupan päälle.
Tilaa osoitteesta: www.joycemeyer.org
Se, kuinka aloitat päivä on yksi tärkeimmistä asioista elämässä.
Raamatussa sanotaan:
"jotka minua etsivät varhain, ne löytävät minut."
Oletko toivonut, että voisit ottaa Joycen mukaasin kaikkialle?
Nyt voit tilata podcast-lähetykset osoitteesta; joycemeyer.org
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 720A
Suomennos: Mari Rantanen